sagorsarker/bangla-wikipedia huggingface dataset:
যোগাযোগ উপগ্রহ

যোগাযোগ উপগ্রহ এক ধরনের কৃত্রিম উপগ্রহ যা একটি গ্রাহক-পুনঃপ্রেরক (Transponder) যন্ত্রাংশের মাধ্যমে বেতার টেলিযোগাযোগ সংকেতসমূহের শক্তিবর্ধন করে অনুপ্রচার করে। উপগ্রহটি বিশ্বের দুইটি ভিন্ন অবস্থানে অবস্থিত একটি বেতার তরঙ্গ উৎস-প্রেরক এবং একটি বেতার তরঙ্গ গ্রাহকের মধ্যে যোগাযোগ প্রণালী সৃষ্টি করে। যোগাযোগ উপগ্রহগুলিকে টেলিভিশন, টেলিফোন, বেতার, ইন্টারনেট এবং ব্যবহারিক সামরিক কাজে ব্যবহার করা হয়। বর্তমানের পৃথিবীকে ঘিরে রাখা কক্ষপথে সরকারী ও বেসরকারী মালিকানাধীন ২ হাজারেরও বেশি যোগাযোগ উপগ্রহ আছে।
তারহীন যোগাযোগে তড়িচ্চুম্বকীয় তরঙ্গ ব্যবহার করে সংকেত বহন করা হয়। এই তরঙ্গগুলির সঠিক গন্তব্যে পৌঁছানোর জন্য দৃষ্টি-রেখার উপরে থাকা প্রয়োজন। পৃথিবীর বক্রতার কারণে তারা সঠিকভাবে গন্তব্যে পৌঁছাতে পারে না। যোগাযোগ উপগ্রহগুলির উদ্দেশ্য হল কোন বেতার সংকেতকে পৃথিবীর বক্রতাকে অতিক্রম করে অনুপ্রচার করা যাতে পৃথিবীপৃষ্ঠে বহু দূরে অবস্থিত দুই বিন্দুর মধ্যে যোগাযোগ সম্ভব হয়।
যোগাযোগ উপগ্রহগুলি ব্যাপক পরিসরের বেতার ও অণুতরঙ্গ কম্পাঙ্ক ব্যবহার করে থাকে। সংকেত ব্যতিচার এড়ানোর জন্য আন্তর্জাতিক সংস্থাগুলি কোন্‌ কম্পাঙ্ক সীমা বা পট্টি ব্যবহার করবে সে ব্যাপারে নিয়ম করে দেওয়া হয়েছে। কম্পাঙ্ক-পরিসর বা পট্টির বিতরণ সংকেত ব্যতিচারের ঝুঁকি কমায়।
হরিশ্চন্দ্রপুর বিধানসভা কেন্দ্র

হরিশ্চন্দ্রপুর (বিধানসভা কেন্দ্র) ভারতের পশ্চিমবঙ্গ রাজ্যের মালদা জেলার একটি বিধানসভা কেন্দ্র।
ভারতের সীমানা পুনর্নির্ধারণ কমিশনের নির্দেশিকা অনুসারে, ৪৬ নং হরিশ্চন্দ্রপুর বিধানসভা কেন্দ্রটি হরিশ্চন্দ্রপুর-২ সমষ্টি উন্নয়ন ব্লক এবং ভিনগোল, হরিশ্চন্দ্রপুর, মহেন্দ্রপুর গ্রাম পঞ্চায়েত গুলি হরিশ্চন্দ্রপুর-১ সমষ্টি উন্নয়ন ব্লক এর অন্তর্গত।
হরিশ্চন্দ্রপুর বিধানসভা কেন্দ্রটি ৭ নং মালদা উত্তর লোকসভা কেন্দ্রের অন্তর্গত। এটি পূর্বে রায়গঞ্জ লোকসভা কেন্দ্রের অন্তর্গত ছিল।
২০১১ সালের নির্বাচনে, এআইএফবি -এর তাজমুল হোসেন তার নিকটতম প্রতিদ্বন্দ্বী কংগ্রেসের মুস্তাক আলমকে পরাজিত করেন।
২০০৬ সালের বিধানসভা নির্বাচনে, ফরওয়ার্ড ব্লকের তাজমুল হোসেন তার নিকটবর্তী প্রতিদ্বন্দ্বী কংগ্রেসের আলম মুস্তাককে পরাজিত করে হরিশচন্দ্রপুর কেন্দ্র থেকে জয়লাভ করেন। অধিকাংশ বছরে প্রতিযোগিতাগুলিতে বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ২০০১ সালে কংগ্রেসের আলম মুস্তাক ফরওয়ার্ড ব্লকের বীরেন্দ্র কুমার মৈত্রাকে পরাজিত করেন। ১৯৯৬ সালে ফরওয়ার্ড ব্লকের বীরেন্দ্র কুমার মৈত্র কংগ্রেসের আলম মোস্তাককে পরাজিত করেন এবং ১৯৯১ , ১৯৮৭ সালে কংগ্রেসের আব্দুল ওয়াহেদকে পরাজিত করেন। ১৯৮২ সালে কংগ্রেসের আব্দুল ওয়াহেদ ফরওয়ার্ড ব্লকের সুভাষ চৌধুরীকে পরাজিত করেন। ১৯৭৭ সালে জনতা পার্টির বীরেন্দ্র কুমার মৈত্র ডাব্লিউপিআই এর এমডি. এলিয়াস রাজীকে পরাজিত করেন।
কংগ্রেসের গৌতম চক্রবর্তী ১৯৭২ সালে জয়ী হন। ১৯৭১ , ১৯৬৯ এবং ১৯৬৭ সালে ডব্লিউপিআই/নির্দল এমডি. এলিয়াস রাজী জয়ী হন। কংগ্রেসের বীরেন্দ্র কুমার মৈত্র ১৯৬২ সালে জয়ী হন। ১৯৫৭ সালে এমডি. এলিয়াস রাজী নির্দল প্রার্থী হিসেবে নির্বাচিত হয়েছিলেন। স্বাধীন ভারতের প্রথম নির্বাচনে ১৯৫১ সালে কংগ্রেসের রাম হরি রায় হরিশ্চন্দ্রপুর আসন লাভ করেন।
গোণ্ডি ভাষা

গোণ্ডি (আ-ধ্ব-ব: "Gōndi") একটি দক্ষিণ-মধ্যাঞ্চলীয় দ্রাবিড়ীয় ভাষা, এটি মূলত মধ্যপ্রদেশ, গুজরাত, তেলেঙ্গানা, মহারাষ্ট্র, ছত্তিসগড়, অন্ধ্রপ্রদেশ তথা উক্ত রাজ্যগুলোর পার্শ্ববর্তী কিছু অঞ্চলের গোণ্ড জাতির প্রায় দুই মিলিয়ন মানুষের মাতৃভাষা। এটি গোণ্ড জাতির ভাষা হলেও বর্তমানে এক-পঞ্চমাংশ গোণ্ডই এই ভাষা বলতে পারে, যা বিলুপ্তির পথে ঝুঁকিপূর্ণ। গোণ্ডি ভাষার সমৃদ্ধ লোক সাহিত্য রয়েছে, যার উদাহরণস্বরূপ বিয়ের সঙ্গীত ও কাহন উল্লেখ্য।
গোণ্ডি ভাষায় দুটি লিঙ্গ পদ্ধতি প্রচলিত, সাধারণত বিশেষ্যগুলো পুংলিঙ্গ অথবা অ-পুংলিঙ্গ হয়ে থাকে। গোণ্ডি ভাষা প্রাথমিকভাবে স্পর্শ ব্যাঞ্জন ("গ্", "জ্", "ḍ", "ড্", "ব্") ও মহাপ্রাণ ব্যাঞ্জন ("ঘ্", "ঝ্", "ঠ্", "ধ্", "ভ্") বিকাশের মাধ্যমে আদি-দ্রাবিড় ভাষা থেকে আলাদা হয়ে স্বতন্ত্র ভাষার রূপ ধারণ।
গোণ্ডির অধিকাংশ উপভাষা এখনও পর্যাপ্তভাবে নথিভুক্ত তথা বর্ণনা করা হয়নি। গুরুত্বপূর্ণ উপভাষাগুলো হলো ডোরলা, কোয়া, মদিয়া, মুরিয়া ও রাজ গোণ্ড। কিছু মৌলিক ধ্বনিতাত্ত্বিক বৈশিষ্ট্য দক্ষিণ-পূর্ব থেকে উত্তর-পশ্চিমাঞ্চলের উপভাষাগুলোকে পৃথক করে। একটি মূল আচরণের প্রাথমিক "স", যা উত্তর ও পশ্চিমাঞ্চলীয় উপভাষায় লক্ষ্য করা যায়, যেখানে দক্ষিণ ও পূর্বাঞ্চলীয় উপভাষায় তা পরিবর্তিত হয়ে "হ" উচ্চারিত হয়; অন্য কিছু উপভাষায় এটি সম্পূর্ণ লুপ্ত। গোণ্ডি ভাষায় অন্যান্য দ্বান্দ্বিক বৈচিত্র্যে যেমন, প্রাথমিক "র" থেকে প্রাথমিক "ল"-এ রূপান্তর এবং "ই" ও "ও" থেকে "আ"-এ রূপান্তর।
গোণ্ডির লেখন পদ্ধতি দুভাগে বিভক্ত যথা: সহজাত লিপির ব্যবহার এবং অ-সহজাত লিপির ব্যবহার।
ঐতিহ্যগতভাবে, কোনও বহুবিস্তৃত সহজাত লিপির অভাবে, গোণ্ডি ভাষা দেবনাগরী ও তেলুগু লিপিতে লেখা হয়।
গোণ্ডির জন্য একটি সহজাত লিপি উদ্ভাবনে উদ্যোগ নেওয়া হয়। ১৯২৮ খ্রিষ্টাব্দে, মুন্সি মঙ্গল সিং মাসারাম ব্রাহ্মী অক্ষরগুলির উপর ভিত্তি করে এবং ভারতীয় বর্ণমালার অনুরূপ বিন্যাসে একটি সহজাত লিপি তৈরি করেন। যাইহোক, এই লিপিটি ব্যবহারিক ব্যাপকতা লাভ করেনি, এবং গোণ্ড জাতির অধিকাংশ লোক অশিক্ষিতই থেকে যায়।
ভারতীয় প্রাচ্য পাণ্ডুলিপি গ্রন্থাগার ও গবেষণা কেন্দ্র, মহারাষ্ট্র অনুযায়ী, ঐ লিপিতে ডজন খানিক পাণ্ডুলিপি পাওয়া গেছে। এই লিপি সম্পর্কে গোণ্ডি জাতির মধ্যে সচেতনতা বৃদ্ধি করতে প্রচার অভিযান ও লিপির উন্নয়নমূলক কাজ চলছে।
সমতল ছবির পর্দা

সমতল ছবির পর্দা () এক ধরনের ইলেকট্রনিক প্রদর্শন প্রযুক্তি যাতে একটি পাতলা ও হালকা চতুর্ভুজাকৃতির পর্দা বহু ধরনের বিনোদনধর্মী বা ভোক্তা ইলেকট্রনিক যন্ত্র, ব্যক্তিগত কম্পিউটার, মোবাইল যন্ত্র, চিকিৎসাবৈজ্ঞানিক যন্ত্র, এবং পরিবহন ও শিল্পকারখানার যন্ত্রপাতিতে ব্যবহার করা হয় যাতে দর্শকেরা এটিতে স্থিরচিত্র, চলমান চিত্র (ভিডিও), পাঠ্যবস্তু বা অন্যান্য দর্শনযোগ্য বিষয়বস্তু দেখতে পারে।
এই পর্দাগুলি অতীতের ঐতিহ্যবাহী ক্যাথোড রশ্মি নল (সিআরটি) প্রযুক্তিভিত্তিক টেলিভিশন বা চলমান চিত্র পর্দাগুলির চেয়ে অনেক বেশি হালকা ও পাতলা হয়ে থাকে। সাধারণত এগুলির পুরুত্ব -এর বেশি হয় না। সমতল ছবির পর্দাগুলিকে দুইটি শ্রেণীতে ভাগ করা যায়: উদ্বায়ী ও স্থিতিশীল। উদ্বায়ী ছবির পর্দাগুলিতে পিক্সেল বা চিত্রকোষগুলিকে তাদের অবস্থা ধরে রাখার জন্য এগুলিকে পর্যায়ক্রমে বারংবার ইলেকট্রনিক উপায়ে হালনাগাদ করতে হয়, যেমন তরল-স্ফটিক প্রদর্শক-পর্দা বা এলসিডি। উদ্বায়ী ছবির পর্দাগুলি কেবল তখনই চিত্র প্রদর্শন করতে পারে, যখন এটি কোনও তড়িৎকোষ বা পরিবর্তী তড়িৎপ্রবাহের মূল উৎস থেকে শক্তির সরবরাহ পায়। অন্যদিকে স্থিতিশীল সমতল ছবির পর্দাগুলি দ্বৈতস্থিতিশীল বর্ণ-অবস্থাবিশিষ্ট পদার্থের উপর নির্ভর করে এবং এগুলি শক্তি সরবরাহ বন্ধ হয়ে যাওয়ার পরেও পর্দায় পাঠ্যবস্তু বা চিত্র ধরে রাখতে পারে। একবিংশ শতাব্দীর দ্বিতীয় দশকে এসে সমতল ছবির পর্দাগুলি পূর্বতন ক্যাথোড রশ্মি নল প্রদর্শক-পর্দাগুলিকে সম্পূর্ণরূপে প্রতিস্থাপন করেছে। বহনযোগ্য কম্পিউটার বা ল্যাপটপ, মোবাইল ফোন, স্মার্টফোন, ডিজিটাল ক্যামেরা, ভিডিও ক্যামেরা, পকেটে বহনযোগ্য ভিডিও গেম, ইত্যাদিতে প্রায় সম্পূর্ণরূপে এই পর্দাগুলি ব্যবহার করা হচ্ছে, কেননা এগুলি হাল্কা ও পাতলা বলে সমগ্র যন্ত্রের বহনযোগ্যতা বৃদ্ধি করে।
সমতল ছবির পর্দাগুলি ১৯৬৪ সাল থেকেই গবেষণা পরীক্ষাগারে উপস্থিত ছিল। কিন্তু একবিংশ শতাব্দীর আগে এগুলি বাণিজ্যিকভাবে জনপ্রিয় প্রদর্শক-পর্দায় পরিণত হয়নি। তার আগে ১৯৫০-এর দশকের শুরু থেকে ২০০০-এর দশকের মাঝামাঝি পর্যন্ত টেলিভিশন ও মনিটর বা প্রদর্শকযন্ত্রে ভারী, বিশালাকারের ক্যাথোড রশ্মি নল প্রযুক্তির পর্দা ব্যবহার করা হত।
২০১০-এর দশকের অধিকাংশ সমতল ছবির পর্দায় তরল-স্ফটিক (এলসিডি) অথবা আলোক নিঃসারী ডায়োড (এলইডি) প্রযুক্তি ব্যবহার করা হয়। বেশির ভাগ তরল-স্ফটিক পর্দায় পশ্চাদাগত আলোক-আপতন প্রযুক্তি থাকে যেগুলিকে রঙের ছাকনির মধ্যে দিয়ে প্রবাহিত করিয়ে রঙ প্রদর্শন করা হয়। সমতল ছবির পর্দাগুলি অতীত যুগের সাধারণ ভোক্তার জন্য প্রস্তুত টেলিভিশনগুলির তুলনায় উন্নততর রৈখিকতা ও উচ্চতর রেজোলিউশন বা স্পষ্টতা প্রদান করে। সিআরটি টেলিভিশনের সর্বোচ্চ সম্ভব রেজুলিউশন বা স্পষ্টতার মাত্রা ছিল ১০৮০ আই। এর বিপরীতে অনেক সমতল ছবির পর্দা ১০৮০পি এমনকি ৪কে রেজোলিউশন নামক স্পষ্টতা-মাত্রায় চিত্র প্রদর্শনে সক্ষম।
২০১০-এর দশকে এসে সমতল ছবির পর্দাগুলিতে স্পর্শসংবেদিতাকে একটি বৈশিষ্ট্য হিসেবে যোগ করা হয়েছে, যা অনেক মোবাইল ফোন, ট্যাবলেট বা ল্যাপটপ কম্পিউটারের পর্দায় ব্যবহার করা হচ্ছে। স্পর্শসংবেদী পর্দাগুলিতে ব্যবহারকারীরা পর্দায় কোন সংবেদী অংশকে স্পর্শ করে বিভিন্ন কাজ সমাধা করতে পারেন, যেমন টাইপিং, হাতে লেখা, পর্দার এক অবস্থান থেকে অন্য অবস্থানে কিছু সরানো, অবাস্তব বোতাম টেপা, ইত্যাদি।
১৯৭৮ ফিফা বিশ্বকাপ

১৯৭৮ সালে ১১ তম ফিফা বিশ্বকাপ অনুষ্ঠিত হয় আর্জেন্টিনার ৫ টি শহরের ৬টি ভেন্যুতে। ১-২৫ জুন অনুষ্ঠিত সেই বিশ্বকাপে সর্বমোট ১৬ টি দেশ অংশ নেয়। ২৫ জুনের ফাইনালে মুখোমুখি হয় আর্জেন্টিনা এবং নেদারল্যান্ড। আর্জেন্টিনা ৩-১ গোলের ব্যবধানে নেদারল্যান্ড কে হারিয়ে বিশ্বকাপ ফুটবলের শিরোপা ১ম বারের মতো ঘরে তোলে। ৩য় এবং ৪র্থ স্থান পায় যথাক্রমে ব্রাজিল এবং ইটালি। সর্বমোট ম্যাচ হয় ৩৮টি এবং গোল হয় ১০২টি। সর্বোচ্চ গোলদাতা এবং সেরা খেলোয়াড় নির্বাচিত হন ম্যারিও ক্যাম্পেস।
১৯৭৮ আর্জেন্টিনা বিশ্বকাপে প্রথম চালু হয়েছিল টাইব্রেকার। সেবার অবশ্য টাইব্রেকারের প্রয়োজন হয়নি।
আবুল কালাম (নাটোররের রাজনীতিবিদ)

আবুল কালাম (জন্ম: ২৫ জুলাই ১৯৫৬) বাংলাদেশের নাটোর-১ আসনের সাবেক সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে বিনা প্রতিদ্বন্দ্বিতায় নির্বাচিত হয়েছিলেন। ২০২৪ সালে অসহযোগ আন্দোলনের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য পদ হারান।
আবুল কালামের পৈতৃক বাড়ি নাটোর জেলার লালপুর উপজেলার চকশোড মিলকীপাড়া গ্রামে। তিনি আইন বিষয়ে স্নাতকোত্তর ডিগ্রি অর্জন করেছেন।
পেশায় আইনজীবী আবুল কালাম রাজনীতির সঙ্গে সক্রিয় ভাবে যুক্ত আছেন। তিনি প্রথমবারের মতো সংসদ সদস্য নির্বাচিত হয়েছেন ২০১৪ সালে। ২০১৫ সালে নাটোর জেলা আওয়ামী লীগের সিনিয়ন সহ-সভাপতি নির্বাচিত হয়ে দায়িত্ব পালন করছেন।
৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।
শফিকুল ইসলাম শিমুল

শফিকুল ইসলাম শিমুল (জন্ম: ০৩ জুলাই ১৯৭৬) বাংলাদেশী রাজনীতিবিদ ও নাটোর-২ আসনের সাবেক সংসদ সদস্য। ২০২৪ সালে অসহযোগ আন্দোলনের পর রাষ্ট্রপতি জাতীয় সংসদ বিলুপ্ত করলে তিনি সংসদ সদস্য পদ হারান।
শফিকুল ইসলাম শিমুলের পৈতৃক বাড়ি নাটোর জেলার নাটোর সদর উপজেলায়। তিনি আইন বিষয়ে স্নাতক ডিগ্রি অর্জন করেছেন।
পেশায় ঠিকাদার ও সরবরাহকারী শফিকুল ইসলাম শিমুল রাজনীতির সঙ্গে সক্রিয় ভাবে যুক্ত আছেন।
২০১৪ সালের দশম, ২০১৮ সালের একাদশ ও ২০২৪ সালের দ্বাদশ জাতীয় সংসদ নির্বাচনে তিনি নাটোর-২ আসন থেকে আওয়ামী লীগের প্রার্থী হিসেবে সংসদ সদস্য নির্বাচিত হন।
৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।
বিভিন্ন টিভি ও পত্রিকার সংবাদ অনুযায়ী, এমপি শিমুল নাটোর ও কানাডার বেগমপাড়ায় স্ত্রী শামীমা সুলতানা জান্নাতি'র নামে বিলাসবহুল দুটি বাড়ি করেছেন। এছাড়া কানাডাসহ দেশের বিভিন্ন ব্যাংকে স্ত্রী, আত্মীয়-স্বজন ও প্রতিনিধির নামে তিনি প্রচুর টাকা রেখেছেন।
শিমুলের বিরুদ্ধে ২৯ জুলাই, ২০২১ সালে রাজশাহী বিশ্ববিদ্যালয়ের বাংলা বিভাগের অধ্যাপক ড. সরকার সুজিত কুমার জীবন ও সম্পদের নিরাপত্তার নিশ্চয়তা চেয়ে বোয়ালিয়া মডেল থানায় সাধারণ ডায়েরি (জিডি) করেন।
শিমুলের ভয়ে জীবনের শঙ্কা প্রকাশ করে সংসদ সদস্যের পদ থেকে পদত্যাগেরও পরিকল্পনা করেন সংরক্ষিত নারী সাংসদ রত্না আহমেদ।
আব্দুল কুদ্দুস (নাটোরের রাজনীতিবিদ)

আব্দুল কুদ্দুস "(৩১ অক্টোবর ১৯৪৬ - ৩০ আগস্ট ২০২৩)" ছিলেন বাংলাদেশের একজন রাজনীতিবিদ ও মুক্তিযোদ্ধা। তিনি নাটোর-৪ আসনের সংসদ সদস্য ও শেখ হাসিনার প্রথম মন্ত্রীসভায় মৎস্য ও পশু সম্পদ প্রতিমন্ত্রী হিসেবে পালন করেন।
আব্দুল কুদ্দুস ৩১ অক্টোবর ১৯৪৬ সালে তৎকালীন ব্রিটিশ ভারতের নাটোরের গুরুদাসপুরের খুবজীপুর ইউনিয়নের চলনবিল অধ্যুষিত বিলসা গ্রামে জন্মগ্রহণ করেন। তার পিতার নাম হায়াতুল্লাহ সরদার, পেশায় ছিলেন কৃষক ও মাতা মোছা: গুলেনুর বেগম ছিলেন গৃহিণী।
তিনি রাজশাহী কলেজ পড়াশুনা করে রাজশাহী বিশ্ববিদ্যালয় থেকে দর্শন এবং ইংরেজীতে এম এ ডিগ্রি অর্জন করেছেন।
তার স্ত্রী নাম রওশন আরা বেগম, এই দম্পতীর ২ ছেলে, বড় ছেলে মুক্তিযুদ্ধের সময় মারা যান। ছোট আসিফ আব্দুল্লাহ বিন কুদ্দুস শোভন নাটোর জেলা আওয়ামী লীগের নেতা ও একমাত্র মেয়ে কোহেলী কুদ্দুস মুক্তি মহিলা আওয়ামী লীগের কেন্দ্রীয় সহসভাপতি।
আব্দুল কুদ্দুস ২ মেয়াদে তিনি আমৃত্যু নাটোর জেলা আওয়ামী লীগের সভাপতি হিসেবে দায়িত্ব পালন করেছেন।
১৯৬৬ সালের ছয়দফা, ১৯৬৯ সালের অসহোযোগ আন্দোলন, গণঅভ্যুত্থান, একাত্তরের মুক্তিযুদ্ধসহ সকল গণতান্ত্রিক আন্দোলনে তিনি সক্রিয় অংশগ্রহণ করেন।
১৯৬৮-১৯৭২ সাল বৃহত্তর রাজশাহী জেলা ছাত্রলীগের সভাপতি ছিলেন। ১৯৬৯ এর গণঅভ্যুত্থানের সময় ছাত্র সংগ্রাম পরিষদের সভাপতি ছিলেন। তিনি ১৯৭২ থেকে ১৯৭৪ সাল পর্যন্ত রাজশাহী কলেজের ছাত্র সংসদের ভিপি ছিলেন।
বঙ্গবন্ধুর হত্যাকাণ্ডের পর ১৯৭৫ সাল থেকে ৫ বছর কারাগারে ছিলেন, সে সময় কারাগারে থাকা অবস্থায় বৃহত্তর রাজশাহী জেলা আওয়ামীলীগের সাংগঠনিক সম্পাদক হন। ১৯৮২ থেকে ১৯৮৬ পর্যন্ত রাজশাহী জেলা আওয়ামীলীগের ভারপ্রাপ্ত সাধারন সম্পাদক ছিলেন। ১৯৮৬ থেকে ১৯৯০ সাল পর্যন্ত তিনি রাজশাহী মহানগর আওয়ামীলীগের সাধারন সম্পাদক হিসেবে দায়িত্ব পালন করেন।
সপ্তম জাতীয় সংসদে তিনি শেখ হাসিনার প্রথম মন্ত্রীসভায় ২১ ডিসেম্বর ১৯৯৯ থেকে ১৫ জুলাই ২০০‌১ সাল পর্যন্ত মৎস্য ও পশু সম্পদ প্রতিমন্ত্রী হিসেবে পালন করেন।
তিনি ১৯৯১ সালের পঞ্চম, ১২ জুন ১৯৯৬ সালের সপ্তম, ২০০৮ সালের নবম, ২০১৪ সালের দশম ও ২০১৮ সালের ডিসেম্বরে অনুষ্ঠিত একাদশ জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে নাটোর-৪ আসন থেকে মোট পাঁচবার সংসদ সদস্য নির্বাচিত হয়েছেন।
তিনি পঞ্চম জাতীয় সংসদে গৃহায়ন ও গণপূর্ত মন্ত্রণালয় সম্পর্কিত স্থায়ী কমিটি ও সরকারি হিসাব সম্পর্কিত স্থায়ী কমিটির সদস্য, সপ্তম জাতীয় সংসদে শিক্ষা মন্ত্রণালয় সম্পর্কিত স্থায়ী কমিটির সদস্য, নবম জাতীয় সংসদে ডাক ও টেলিযোগাযোগ মন্ত্রণালয় সম্পর্কিত স্থায়ী কমিটি ও সরকারি প্রতিশ্রুতি সম্পর্কিত কমিটির সদস্য, দশম জাতীয় সংসদে সরকারী প্রতিশ্রুতি সম্পর্কিত স্থায়ী কমিটি, সরকারী প্রতিষ্ঠান সম্পর্কিত স্থায়ী কমিটি ও শিক্ষা মন্ত্রণালয় সম্পর্কিত স্থায়ী কমিটির সদস্য হিসেবে দায়িত্ব পালন করেন। একাদশ জাতীয় সংসদে তিনি শিক্ষা মন্ত্রণালয় সম্পর্কিত স্থায়ী কমিটির সদস্য হিসেবে দায়িত্ব পালন করছিলেন।
১৯৮৬ সালের তৃতীয় ও ২০০১ সালের অষ্টম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে নাটোর-৪ আসন থেকে নির্বাচনে লড়ে তিনি পরাজিত হয়েছিলেন।
আব্দুল কুদ্দুস রাজশাহী অঞ্চলের মুক্তিযুদ্ধের অন্যতম সংগঠক ছিলেন। মুক্তিযুদ্ধ শুরু হওয়ার পূর্বে রাজশাহীতে তিনিই প্রথম পাকিস্তানের পতাকায় অগ্নিসংযোগ করেন। পরবর্তীতে ভারতে ট্রেনিং নিয়ে মুজিব বাহিনীর আঞ্চলিক কমান্ডার ও সংগঠকের ভূমিকা পালন করেন।
আব্দুল কুদ্দুস ৩০ আগস্ট ২০২৩ বুধবার সকাল ৭টা ২২ মিনিটে ঢাকার ইউনাইটেড হাসপাতালে চিকিৎসাধীন অবস্থায় মৃত্যুবরণ করেন।
২০১৮ মহিলাদের টুয়েন্টি২০ এশিয়া কাপ

২০১৮ মহিলা টুয়েন্টি২০ এশিয়া কাপ এশিয়ান ক্রিকেট কাউন্সিল আয়োজিত এসিসি প্রমীলা এশিয়া কাপের সপ্তম সংস্করণ এবং সর্বশেষ তিন সংস্করণ ধরে ২০ ওভারের খেলা হচ্ছে। এটি ২০১৮ সালের ৩ থেকে ১৮ জুন পর্যন্ত মালয়েশিয়ায় অনুষ্ঠিত হয়। টুর্নামেন্টে অংশ নিয়েছিল বাংলাদেশ, ভারত, মালয়েশিয়া, পাকিস্তান, শ্রীলঙ্কা এবং থাইল্যান্ড। গতবছরের বিজয়ী ছিল ভারত। এই বছর শিরোপা জয় করেছে বাংলাদেশ।
২০১৮ সালের ৬ জুন গ্রুপ পর্বে বাংলাদেশ ভারতকে সাত উইকেটে হারায়। এটা ছিল নারীদের আন্তর্জাতিক ক্রিকেট খেলায় ভারতের বিপক্ষে বাংলাদেশের প্রথম জয় এবং এশিয়া কাপের কোন খেলায় ভারতের প্রথম পরাজয়। একই বছরের ৯ জুন থাইল্যান্ড শ্রীলঙ্কাকে হারায়। এটা ছিল কোন পূর্ণাঙ্গ সদস্যের বিরুদ্ধে তাদের প্রথম জয়। 
পাকিস্তানকে ৭ উইকেটে হারিয়ে ভারত প্রথম দল হিসেবে ফাইনালে উঠে। মালয়েশিয়াকে ৭০ রানে হারিয়ে বাংলাদেশ ভারতের সাথে ফাইনালে মুখোমুখি হয়। এই নিয়ে ভারত ৭ম বারের মত ফাইনালে উঠে এবং বাংলাদেশ প্রথম বারের মত। ভারতকে তিন উইকেটে হারিয়ে বাংলাদেশ শিরোপা জিতে নেয় এবং ভারতের পর একমাত্র দল হিসেবে এই শিরোপা অর্জনের সম্মান লাভ করে।
হাবিবে মিল্লাত

হাবিবে মিল্লাত (জন্ম: ১৫ জানুয়ারি ১৯৬৬) বাংলাদেশের সিরাজগঞ্জ-২ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ থেকে বিনা প্রতিদ্বন্দ্বিতায় সংসদ সদস্য নির্বাচিত হয়েছেন। 
হাবিবে মিল্লাতের পৈতৃক বাড়ি সিরাজগঞ্জ জেলার সিরাজগঞ্জ সদর উপজেলায়। তিনি জন্মগ্রহণ করেন ১৫ জানুয়ারি, ১৯৬৬ সালে এবং ময়মনসিংহ মেডিকেল কলেজ থেকে এমবিবিএস ডিগ্রি অর্জন করেন এবং রয়েল কলেজ অব সার্জন অফ এডিনবার্গ থেকে ডিগ্রি অর্জন করেন। তিনি ইউরোপের নেতৃস্থানীয় হাসপাতালের উন্নত কার্ডিওথোরাসিক সার্জারি এবং যুক্তরাষ্ট্রের বস্টন, হার্ভার্ড মেডিক্যাল স্কুল থেকে প্রশিক্ষণপ্রাপ্ত।
পেশায় চিকিৎসক ডা: হাবিবে মিল্লাত রাজনীতির সঙ্গে সক্রিয় ভাবে যুক্ত আছেন। ২০১৯-২০২৪ সনের অধিবেশনে সিরাজগঞ্জ -২ আসন থেকে বাংলাদেশ সংসদ এর সদস্য হিসাবে পুনরায় নির্বাচিত হন। পূর্ববর্তী অধিবেশনে তিনি সংসদ সদস্য ছিলেন। তিনি জুন ২০১৫ সালে ইন্টার পার্লামেন্টারি ইউনিয়নের স্বাস্থ্য বিষয়ক উপদেষ্টা পরিষদের সভাপতি পদে নির্বাচিত হন। আন্তর্জাতিক চিকিৎসা পত্রিকায় প্রকাশিত তার অসংখ্য বৈজ্ঞানিক নিবন্ধ রয়েছে।
তানভীর ইমাম

তানভীর ইমাম (জন্ম: ১ জানুয়ারি ১৯৬০) বাংলাদেশের সিরাজগঞ্জ-৪ আসনের সংসদ সদস্য। তিনি ২০১৪ ও ২০১৮ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন। 
তানভীর ইমামের পৈতৃক বাড়ি সিরাজগঞ্জ জেলার উল্লাপাড়া উপজেলার খান সনতোলা গ্রামে। তিনি ব্যবসায় প্রশাসনে স্নাতকোত্তর ডিগ্রি অর্জন করেছেন।
পেশায় আমিরিকান এই বিশ্ববিদ্যালয়ের লেকচারার পরবর্তীতে তিনি রাজনীতির সাথে যুক্ত তানভীর ইমাম রাজনীতির সঙ্গে সক্রিয় ভাবে যুক্ত আছেন। তিনি ২০১৪ সালে প্রথমবারের মতো সংসদ সদস্য এবং ২০১৮ সালে দ্বিতীয়বারের মতো সংসদ সদস্য নির্বাচিত হয়েছেন।
আব্দুল মজিদ মন্ডল

আব্দুল মজিদ মন্ডল (৯ জুলাই ১৯৪৮–২২ জানুয়ারি ২০২১) ছিলেন বাংলাদেশের সিরাজগঞ্জ জেলার ব্যবসায়ী ও রাজনীতিবিদ যিনি সিরাজগঞ্জ-৫ আসনের সংসদ সদস্য ছিলেন।
আব্দুল মজিদ মন্ডলের জন্ম ৯ জুলাই ১৯৪৮ সালে। তার পৈতৃক বাড়ি সিরাজগঞ্জের শাহজাদপুরের রূপনাই উত্তরপাড়া গ্রামে। তিনি জহুরুল ইসলামের বড় ছেলে। তার ২ ছেলে ও ২ মেয়ের মধ্যে বড় ছেলে আব্দুল মমিন মন্ডল ব্যবসায়ী ও সিরাজগঞ্জ-৫ আসনের সংসদ সদস্য।
মন্ডল আওয়ামী লীগের এনায়েতপুর থানা সভাপতি ছিলেন। তিনি ২০১৪ সালের দশম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে সিরাজগঞ্জ-৫ আসন থেকে সংসদ সদস্য নির্বাচিত হয়েছিলেন।
তিনি মন্ডল গ্রুপের চেয়ারম্যান ছিলেন। তিনি সিরাজগঞ্জ জেলা প্রশাসক হিসেবেও দায়িত্ব পালন করেন।
আব্দুল মজিদ মন্ডল ২২ জানুয়ারি ২০২১ সালে ঢাকায় মৃত্যুবরণ করেন।
হাসিবুর রহমান স্বপন

হাসিবুর রহমান স্বপন (১৬ জুন ১৯৫৬ — ২ সেপ্টেম্বর ২০২১) বাংলাদেশের সিরাজগঞ্জ জেলার রাজনীতিবিদ ও মুক্তিযুদ্ধা যিনি সিরাজগঞ্জ-৬ আসনের সংসদ সদস্য ছিলেন।
হাসিবুর রহমান স্বপনের জন্ম ১৬ জুন ১৯৫৬ পৈতৃক বাড়ি সিরাজগঞ্জ জেলার শাহজাদপুর উপজেলার দ্বারিয়াপুর গ্রামে।
হাসিবুর রহমান স্বপন ১৯৬৯ সালে গণঅভ্যুত্থান ও ১৯৭১ সালের মুক্তিযুদ্ধে সক্রিয় অংশ নেন। তিনি প্রথম রাজনৈতিক জীবনে ইউনিয়ন পরিষদ চেয়ারম্যান ছিলেন। এরপর ছিলেন শাহজাদপুর পৌরসভার মেয়র।
বাংলাদেশ জাতীয়তাবাদী দলের সাথে সম্পৃক্ত ছিলেন। ১২ জুন ১৯৯৬ সালের সপ্তম জাতীয় সংসদ নির্বাচনে তৎকালীন সিরাজগঞ্জ-৭ আসন থেকে বাংলাদেশ জাতীয়তাবাদী দলের প্রার্থী হিসেবে সংসদ সদস্য নির্বাচিত হয়ে দল থেকে পদত্যাগ করে বাংলাদেশ আওয়ামী লীগে যোগ দিয়ে তিনি ১৯৯৮ সালে সংসদ সদস্য পদ হারান। ১৯৯৮ থেকে ২০০১ সাল পর্যন্ত তিনি শিল্প-উপমন্ত্রী হিসেবে দায়িত্ব পালন করেন।
২০০৮ সালে আওয়ামী লীগ ক্ষমতায় এলে আওয়ামী লীগের মনোনয়নে উপজেলা চেয়ারম্যানের দায়িত্ব পালন করেন।
তিনি ২০১৪ সালের দশম ও ২০১৮ সালের একদশ জাতীয় সংসদ নির্বাচনে বাংলাদেশ আওয়ামী লীগের হিসেবে সিরাজগঞ্জ-৬ আসন থেকে সংসদ সদস্য নির্বাচিত হন।
তিনি শাহজাদপুর উপজেলা আওয়ামীলীগের সভাপতি ছিলেন।
হাসিবুর রহমান স্বপনের বিরুদ্ধে জাল স্বাক্ষরে অর্পিত সম্পত্তি প্রত্যর্পণ সংক্রান্ত প্রতারণার অভিযোগে ২৫ জুলাই ২০১৮ সালে মামলা দায়ের করা হয়েছিলো। ৩ নভেম্বর ২০২০ সালে এ মামলায় তিনি শাহজাদপুর চৌকি আদালত থেকে খালাস পান।
স্বপন ২ সেপ্টেম্বর ২০২১ সালে করোনা ভাইরাসে আক্রান্ত হয়ে তুরস্কের একটি হাসপাতালে চিকিৎসাধীন অবস্থায় মৃত্যুবরণ করেন।
শামসুল হক টুকু

শামসুল হক টুকু (জন্ম: ৩১ মে ১৯৪৮) একজন বাংলাদেশী রাজনীতিবিদ, জাতীয় সংসদের ডেপুটি স্পিকার ও পাবনা-১ আসনের সাবেক সংসদ সদস্য। তিনি ২০২৪ সালে অসহযোগ আন্দোলনের মাধ্যমে জাতীয় সংসদ বিলুপ্তের মাধ্যমে সংসদ সদস্য পদ হারান।
শামসুল হক টুকুর পৈতৃক বাড়ি পাবনা জেলার বেড়া উপজেলার বৃশালিখা গ্রামে। তিনি ব্যবসায় বিষয়ে স্নাতকোত্তর এবং এল.এল.বি. ডিগ্রি অর্জন করেছেন।
পেশায় আইনজীবী শামসুল হক টুকু রাজনীতির সঙ্গে সক্রিয় ভাবে যুক্ত আছেন। তিনি দ্বিতীয় মতো সংসদ সদস্য নির্বাচিত হয়েছেন।
তিনি ২০০৯ ও ২০১৪ এবং ২০১৮ সালে বাংলাদেশ আওয়ামী লীগের প্রার্থী হয়ে পাবনা-১ আসন থেকে সংসদ সদস্য নির্বাচিত হন। 
বিদ্যুৎ জ্বালানি প্রতিমন্ত্রী ও স্বরাষ্ট্র প্রতিমন্ত্রীর দায়িত্ব পালন করেছেন তিনি।
২০২২ সালের ২৮ আগষ্ট তিনি ১১ জাতীয় সংসদের ডেপুটি স্পিকার হিসেবে দায়িত্ব গ্রহণ করেন। 
৫ আগস্ট ২০২৪ সালে অসহযোগ আন্দোলনের মুখে তৎকালীন প্রধানমন্ত্রী শেখ হাসিনা পদত্যাগ করে ভারত পালিয়ে গেলে পরদিন ৬ আগস্ট রাষ্ট্রপতি সংসদ ভেঙ্গে দিলে তিনি সংসদ সদস্য পদ হারান।
খন্দকার আজিজুল হক আরজু

খন্দকার আজিজুল হক আরজু (জন্ম: ৭ এপ্রিল ১৯৫৮) বাংলাদেশের ৬৯, পাবনা-২ আসনের সাবেক সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছিলেন। 
আজিজুল হক আরজু পাবনা জেলার বেড়া উপজেলার পুরানভারেঙ্গা ইউনিয়নের লক্ষ্মীপুর গ্রামে জন্মগ্রহণ করেন। যমুনা নদীর ভাঙনে তার পৈতৃক বাড়ি বিলীন হয়ে গেলে, পরে জাতসাখিনী ইউনিয়নের রাজনারায়ণপুর গ্রামে নতুন বসতভিটা তৈরি করেন। তার বাবার নাম খন্দকার জনাব আলী ও মায়ের নাম সৈয়দা মাহফুজুন্নাহার বেগম। পাঁচ ভাই ও তিন বোনের মধ্যে তিনি হলেন সপ্তম।
আজিজুল হক নাটিয়াবাড়ি প্রি-প্রাইমারি স্কুল থেকে প্রাথমিক শিক্ষা লাভ করেন। ১৯৭৩ সালে ধোবাখোলা করোনেশন উচ্চ বিদ্যালয় থেকে মেট্রিক এবং ঢাকা কলেজ থেকে ১৯৭৫ সালে উচ্চ মাধ্যমিক পাশ করেন। ১৯৮০ সালে ঢাকা বিশ্ববিদ্যালয়ের ব্যবস্থাপনায় স্নাতক (সম্মান) এবং ১৯৮১ সালে স্নাতকোত্তর ডিগ্রি অর্জন করেন।
পেশায় ব্যবসায়ী আজিজুল হক আরজু রাজনীতির সঙ্গে সক্রিয় ভাবে যুক্ত আছেন। তিনি বেড়া উপজেলা পরিষদের চেয়ারম্যান ছিলেন। ২০১৪ সালে তিনি পাবনা-২ আসন থেকে প্রথমবারের মতো বিনা প্রতিদ্বন্দ্বিতায় সংসদ সদস্য নির্বাচিত হন।
২০২৩ সালে ধর্ষণ মামলায় পাবনা-২ আসনের সাবেক সংসদ সদস্য খন্দকার আজিজুল হক আরজু ওরফে ফারুককে কারাগারে পাঠানোর আদেশ দেয় আদালত। পরে ১৩ মার্চ ভুক্তভোগীকে ভরণপোষণ বাবদ ৫০ লাখ টাকা দেয়া এবং তাকে বিয়ে করার শর্তে তাকে জামিন দেয় আদালত।
সমকামী উভকামী ও রুপান্তরকামীদের ২০০১ সালে অধিকার

সমকামিতা (হোমোসেক্সুয়ালিটি) বা সমপ্রেমিতা বলতে সমলিঙ্গের ব্যক্তির প্রতি "রোমান্টিক আকর্ষণ, যৌন আকর্ষণ অথবা যৌন আচরণ"কে বোঝায়। যৌন অভিমুখিতা হিসেবে সমকামিতা বলতে বোঝায় মূলত সমলিঙ্গের ব্যক্তির প্রতি "আবেগীয়, রোমান্টিক ও/বা যৌন আকর্ষণের একটি স্থায়ী কাঠামোবিন্যাস"। এই ধরনের সম্পর্কের ভিত্তিতে গড়ে ওঠা ব্যক্তিগত বা সামাজিক পরিচিতি, এই ধরনের আচরণ এবং সমজাতীয় ব্যক্তিদের নিয়ে গঠিত কোনো সম্প্রদায়কেও এই শব্দটি দ্বারা নির্দেশ করা হয়।"
পৃথিবী জুড়ে সমকামীদের অধিকার আদায়ের জন্য অনেকেই নানাবিধ আন্দোলন করে যাচ্ছেন। তারই পথপরিক্রমায় ২০০১ সালে এলজিবিটি মানুষদের অধিকার আদায়ের আন্দোলনের গুরুত্বপূর্ণ ঘটনা সমুহের তালিকা নিচে উদ্ধৃত হলো।
কিউবানা ডি এভিয়েশন ফ্লাইট ৯৭২

কিউবানা ডি এভিয়েশন ফ্লাইট ৯৭২ (সিইউ৯৭২/সিইউবি৯৭২) হল কিউবার হাভানার জোসে মার্টি আন্তর্জাতিক বিমানবন্দর থেকে কিউবার, হুগুইনের ফ্রাঙ্ক পাইস বিমানবন্দরের মধ্যে নির্ধারিত অন্তর্দেশীয় উড়ান। ১৭ মে, ২০১৮ সালে, ৩৯ বছর বয়েসী বোয়িং ৭৩৭-১১৫ অ্যাড হাভানা শহর থেকে কিছুটা পথ চলার পর শহরের কেন্দ্র থেকে ১৯ কিলোমিটার (১২ মাইল) দূরে সান্তিয়াগো ডি লাস ভেগাস কাছাকাছি পৌঁছানোর পর বিমানটি দুর্ঘটনার কবলে পড়ে। বিমানের মধ্যে ১১২ জন মারা যান এবং এক যাত্রী গুরুতর আহত হন। প্রাথমিকভাবে চারজন বেঁচে ছিল, কিন্তু তাদের তিনজন পরে হাসপাতালে মারা যান। বেশিরভাগ মৃত্য ব্যক্তি ছিল কিউবান।
দুর্ঘটনার পর শীঘ্রই বিশিষ্ট কর্মকর্তারা দুর্ঘটনার স্থান পরিদর্শন করেন, পরে শোকের জন্য একটি কল এবং অর্ধনমীত করা হয় দেশের জাতীয় পতাকা। মার্কিন যুক্তরাষ্ট্র কিউবান কর্তৃপক্ষের দুর্ঘটনার তদন্ত করতে সাহায্য করেছে; দুর্ঘটনার তদন্তের এই প্রস্তাবটি গ্রহণ করা হয়েছিল, [উদ্ধৃতি প্রয়োজন] এবং তদন্ত চলছে।
উড়োজাহাজটি ছিল বোয়িং ৭৩৭ -১১৫ অ্যাড উড়োজাহাজ, এবং এটি মেক্সিকান শর্ট্টার গ্লোবাল এয়ার (এরিলিনিয়াস ডামোজ, এসএ ডি। ডি। ভি।) দ্বারা পরিচালিত, কিউবানা ডি এভিয়েশন-এর পক্ষ থেকে হাভানা থেকে হলুঙ্গিতে নির্ধারিত অন্তর্দেশীয় উড়ান। বিমানটির উদ্বোধনী উড়ান ছিল জুলাই ১৯৭৯ সাল, এবং বিভিন্ন বিমান সংস্থার মালিকানাধীন পরে এটি জুলাই ২০১১ সালে গ্লোবাল এয়ারে কাছে এসেছিল, যা বিমানটির যাত্রা শুরু করে কিউবানা ডি এভিয়েশের মধ্যমে ২০১৮ সালে।
গ্লোবাল এয়ারের একটি বিবৃতিতে বলা হয় যে তার বিমান নভেম্বর ২০১৭ সালের মেক্সিকান সরকারের পরিদর্শনের পাশাপাশি এটি বিমান চালানোর এবং লিজের অনুমোদনের সাথে যুক্ত ছিল। 
রাষ্ট্রপতি মিগুয়েল ডিয়াজ-ক্যানেল, স্বাস্থ্যমন্ত্রী রবার্ট মোরালেস এবং অন্যান্য স্থানীয় কর্তৃপক্ষ উদ্ধার অভিযান পর্যবেক্ষণ ও নিরীক্ষণের জন্য ওই স্থানে এসে পৌঁছেছিলেন। দুর্ঘটনা শিকার হওয়া বিমানের যাত্রীদের পরিবার ও আত্মীয়-স্বজনরাও এই স্থানে জড়ো হন এবং পরে বিমানবন্দরে নিয়ে যাওয়া হয় সকলকে। 
দেশটি ২০ মে সকলা ৬ টা থেকে ১৯ মে ১২ টা পর্যন্ত শোকের একটি সরকারী সময় ঘোষণা করে, সরকার ও সামরিক স্থাপনাগুলির বাইরে জাতীয় পতাকা অর্ধনমীত করা হয়। 
মৃতদের চিহ্নিত করার জন্য আত্মীয়কে হাভানায় আহ্বান করা হয়।
কিম বার্নেট

কিম জন বার্নেট (; জন্ম: ১৭ জুলাই, ১৯৬০) স্টাফোর্ডশায়ারের লিকে জন্মগ্রহণকারী বিখ্যাত ও সাবেক ইংরেজ আন্তর্জাতিক ক্রিকেট তারকা। ১৯৮৮ থেকে ১৯৮৯ সময়কালে ইংল্যান্ড ক্রিকেট দলের অন্যতম সদস্য ছিলেন তিনি। ঘরোয়া প্রথম-শ্রেণীর ইংরেজ কাউন্টি ক্রিকেটে ডার্বিশায়ার ও গ্লুচেস্টারশায়ারের প্রতিনিধিত্ব করেছেন। দলে তিনি মূলতঃ ডানহাতি ব্যাটসম্যানের দায়িত্ব পালন করতেন। এছাড়াও, দলের প্রয়োজনে ডানহাতে লেগ ব্রেক বোলিং করতেন কিম বার্নেট।
মূলতঃ ডার্বিশায়ারের পক্ষে ১৯৭৯ থেকে ১৯৯৮ সাল পর্যন্ত খেলতেন। এছাড়াও ১৯৯৯ থেকে ২০০২ সাল পর্যন্ত গ্লুচেস্টারশায়ারে খেলেছেন। পাশাপাশি দক্ষিণ আফ্রিকান ঘরোয়া ক্রিকেটে বোল্যান্ড ও ইম্পালাসের প্রতিনিধিত্ব করেছেন তিনি। নিজ কাউন্টি দল ডার্বিশায়ারের পক্ষে খেলেছেন। এ ক্লাবটির পক্ষে ১৯৮৩ থেকে ১৯৯৫ সাল পর্যন্ত অধিনায়কত্ব করেছেন।
এরপর থেকে বেশ কয়েকবছর ক্লাবের পক্ষে খেলেন। কিন্তু, ১৯৯৯ সালে খেলোয়াড় ও কাউন্টি কর্তৃপক্ষের সাথে মতভেদের কারণে দল ত্যাগ করেন ও গ্লুচেস্টারশায়ারে যোগ দেন। তবে, ২০০২ মৌসুমের পর পুনরায় চুক্তি নবায়ণ করা না হলে তিনি ক্ষুদ্ধ হন। এর পরিপ্রেক্ষিতে তিনি প্রথম-শ্রেণীর ক্রিকেটকে বিদায় জানান। তাস্বত্ত্বেও, অঞ্চলভিত্তিক লীগ প্রতিযোগিতায় অংশ নিতে থাকেন তিনি।
সমগ্র খেলোয়াড়ী জীবনে ৪৭৯টি প্রথম-শ্রেণীর খেলায় অংশ নিয়েছেন কিম বার্নেট। এ সময়ে ৪০.৩৮ গড়ে ২৮,৫৯৩ রান তুলেছেন। তন্মধ্যে, ৬১টি সেঞ্চুরি করেছেন। লিচেস্টারশায়ারের বিপক্ষে নিজস্ব সর্বোচ্চ অপরাজিত ২৩৯ রান তুলেন। ষোলবার সহস্রাধিক রান সংগ্রহ করেন। তন্মধ্যে, একাধারে এগারোবার এ কৃতিত্ব প্রদর্শন করেছেন।
সমগ্র খেলোয়াড়ী জীবনে মাত্র চারটি টেস্ট খেলায় অংশ নিতে পেরেছেন। এরজন্য অংশতঃ দূর্ভাগ্য ও নিজস্ব মতামত দায়ী ছিল। ২৫ আগস্ট, ১৯৮৮ তারিখে শ্রীলঙ্কার বিপক্ষে তার টেস্ট অভিষেক ঘটে।
১৯৮৮-৮৯ মৌসুমে ভারত সফরের জন্য ইংরেজ দলের অন্যতম সদস্যরূপে মনোনীত হন। কিন্তু, ঐ সফরটি বাতিল হয়ে যায়। পরবর্তীতে ১৯৮৯-৯০ মৌসুমে মাইক গ্যাটিংয়ের নেতৃত্বাধীন বিদ্রোহী দলের সফরে অংশ নেন। ফলশ্রুতিতে তাৎক্ষণিকভাবে তিন বছরের জন্য টেস্ট ক্রিকেট খেলা থেকে নিষিদ্ধঘোষিত হন।
ব্যাটসম্যান হিসেবে ভূমিকা রাখলেও কার্যকরীভাবে লেগ স্পিন বোলিং করতেন। ১৯৯৪ সালে ১৩.৩০ গড়ে ইংরেজ প্রথম-শ্রেণীর বোলিং গড়ে শীর্ষস্থান দখল করেন। তবে তিনি মাত্র তেরো উইকেট পেয়েছিলেন। ১৯৮৯ সালে উইজডেন কর্তৃক অন্যতম বর্ষসেরা ক্রিকেটার মনোনীত হন তিনি।
একদিনের ক্রিকেটে বার্নেটের ভূমিকা নিয়ে গ্লুচেস্টারশায়ারের সাবেক কোচ জন ব্রেসওয়েল মন্তব্য করেন যে, তিনি অত্যন্ত সফল দলে খেলে গুরুত্বপূর্ণ ভূমিকা রেখেছেন।
ক্রিকেট থেকে অবসর নেয়ার পর মাইনর কাউন্টিজের দল স্টাফোর্ডশায়ারের কোচের দায়িত্ব পালনসহ খেলায় অংশ নেন। ক্রিকেটে মনোনিবেশ ঘটানোর পূর্বে রোচেস্টার এফসি ও লিক টাউনের পক্ষে ক্লাব ফুটবলে অংশগ্রহণ করেছেন।
নারীরা হল বিস্ময়কর প্রভাবক

নারীরা হল বিস্ময়কর প্রভাবক বিষয়টি হল মনস্তাত্ত্বিক ও সমাজবিজ্ঞান বিষয়ক গবেষণার একটি উপাদান। এই ধরনের গবেষণা থেকে দেখা গিয়েছে যে, পুরুষের তুলনায় নারীর প্রতি মানুষের ইতিবাচক দৃষ্টিকোণ আছে। এই পক্ষপাতিত্ব বোধ নারীর প্রতি সাধারণ ক্ষেত্রে আবেগতাড়িত পক্ষপাতীয়ভাবে প্রতিফলিত হয়।
এই ফ্রেজটি এলাইস ইগলি এবং এন্টোনিও ম্লাডিনিক ১৯৯৪ সালে প্রথম প্রস্তাব করেন। তারা তাদের গবেষণায় দেখতে পান, গবেষণায় অংশগ্রহণ কারী নারী পুরুষ উভয়ই নারীর প্রতি ইতিবাচক দৃষ্টিকোণ পোষণ করেন।
গবেষকরা অনুমান করেছেন যে, সাধারণ জনগনের মধ্যে নারীর প্রতি এই ইতিবাচক দৃষ্টিভঙ্গির মুল কারণ হলো, নারীর সন্তান প্রতিপালনের বৈশিষ্ট্যের জন্য। এই বৈশিষ্ট্যটিকে নারীর পুরুষকে যৌনতায় প্রাধান্য দেওয়ার অংশ হিসাবে বিবেচনা করা হয়, যাকে এম্বিভ্যালেন্ট সেক্সিজম বলা হয়।
১৯৯৪ সালের গবেষণা প্রবন্ধে গবেষক এলাইস ইগকি এবং এনটনিও ম্লাডিনাক এই বিষয়ের প্রবর্তন ঘটান। সেখানে তারা নারীর বিরুদ্ধে যে কুসংস্কার সংক্রান্ত যে দৃষ্টভঙ্গীর কথা সর্বত্র বলা হয়, তার বিরুদ্ধে প্রশ্ন উথ্থাপন করেন। তারা এ সংক্রান্ত শেষতক মীমাংসা হয়নি এরকম গবেষণা দেখতে পান; যা এই পক্ষপাতের দিকে যায় (অর্থাৎ নারীর প্রতি পজেটিভ)। তারা যুক্তরাষ্ট্রের শিক্ষার্থীদের মধ্যে হওয়া ১৯৮৯ সালে এবং ১৯৯৩ সালের গবেষণায় দেখতে পান সেখানেও নারীর প্রতি পজেটিভ দৃষ্টিকোণ পোষণ করার বিষয়টি উঠে এসেছে।
১৯৮৯ সালে পারডু বিশ্ববিদ্যালয়ের ২০৩ জন মনস্তত্বের শিক্ষার্থীকে ২০ টি দলে বিভক্ত করে প্রশ্ন করা হয়েছিল। সেখানে দেখা গিয়েছিল, নারী ও নারী স্টেরিওটাইপের প্রতি ধনাত্মক দৃষ্টিভঙ্গী উঠে এসেছিল।
১৯৯১ সালে পারডু বিশ্ববিদ্যালয়ের ৩২৪ জন শিক্ষার্থীকে ২০ টি গ্রুপে ভাগ করে নানাবিধ প্রশ্ন করা হয়েছিল। তারা নারী পুরুষের সামাজিক নানা বিষয় নিয়ে প্রশ্নোত্তর পর্বে উত্তির ফিয়েছিল। যেখানে নারীর মনোভাবকে উচ্চ র‍্যাংকে অঙ্কিত করা হয়েছিল।
 লিঙ্গ পক্ষপাতের উপর একটি গবেষণা করেন, সেই গবেষণায় অংশগ্রহণকারীদের কোন লিঙ্গের মানুষ ভালো এই ধরনের সরাসরি কোনো প্রশ্ন করা হয় নি, অংশগ্রহণকারীরা পুরডু এবং রাটগার্সের ছিল। তাদের কম্পিউটারে কিছু কাজ দেওয়া হয়। সেখানে লিঙ্গভিত্তিক প্রীতিকর এবং অপ্রীতিকর বৈশিষ্ট্য দিয়ে পর্যবেক্ষণ করা হয়; কীভাবে মানুষ ভিন্ন লিঙ্গের সাথে সেগুলোকে সামঞ্জস্য করছে। এই কাজে দেখার চেষ্টা করা হয়; প্রীতিকর শব্দকে (যেমনঃ ভালো, সুখী এবং ঔজ্জ্বল্য) নারীর সাথে এবং অপ্রীতিকর শব্দ (যেমনঃ খারাপ, অসাধু, বিরক্তিকর) পুরুষের সাথে সংযুক্ত করা হচ্ছে কিনা।
এই গবেষণা থেকে দেখা গিয়েছে যে, নারী এবং পুরুষ উভয়ের নারীর প্রতি অনুকুলীয় দৃষ্টিভঙ্গী আছে। নারীর দলীয় পক্ষপাতিত্বে তা ৪.৫ গুণ শক্তিশালী।
কিছু গবেষক দাবী করেছেন "নারীরা অসাধারন" এই প্রভাবটা শুধুমাত্র তখনি প্রযোজ্য হয়; যখন নারীরা ঐতিহ্যবাহী পুরাতন লিঙ্গভিত্তিক কাজ যেমনঃ শিশু লালনপালন করে ও ঘরে গৃহিণী হিসেবে কাজ করেন।
ব্রুস ডেভিসন

ব্রুস ডেভিসন (; জন্ম: ২৮ জুন ১৯৪৬) হলেন একজন মার্কিন অভিনেতা ও পরিচালক। তিনি ভীতিপ্রদ চলচ্চিত্র "উইলার্ড" (১৯৭১)-এ শ্রেষ্ঠাংশে অভিনয় করে পরিচিতি অর্জন করেন। তিনি "লংটাইম কম্প্যানিয়ন" (১৯৮৯) চলচ্চিত্রে তার কাজের জন্য প্রশংসিত হন এবং শ্রেষ্ঠ পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন এবং একাডেমি পুরস্কারের মনোনয়ন লাভ করেন। তিনি এক্স-মেন চলচ্চিত্র ধারাবাহিকের "এক্স-মেন" (২০০০) ও "এক্স২" (২০০৩) চলচ্চিত্রে খলচরিত্র সিনেটর রবার্ট কেলি চরিত্রে অভিনয় করেন।
ডেভিসন ২০১০-এর দশকে ফ্রেড শেপিসির "ওয়ার্ডস অ্যান্ড পিকচার্স" (২০১৩) চলচ্চিত্র, "দ্য ফস্টার্স" (২০১৫-২০১৬) টেলিভিশন ধারাবাহিক এবং মাইলস টেলার ও অ্যানা কেন্ড্রিকের সাথে "গেট আ জব" (২০১৬) চলচ্চিত্রে অভিনয় করেন।
মগবান ইউনিয়ন

মগবান বাংলাদেশের রাঙ্গামাটি জেলার অন্তর্গত রাঙ্গামাটি সদর উপজেলার একটি ইউনিয়ন।
মগবান ইউনিয়নের আয়তন ২০,৪৮০ একর (৮২.৮৮ বর্গ কিলোমিটার)।
২০২২ সালের পরিসংখ্যান অনুযায়ী ইউনিয়নের জনসংখ্যা ৭,৪৯৪জন। এর মধ্যে ৬,৯১৩জন বৌদ্ধ, ৫৬৫জন মুসলিম, ১০জন হিন্দু, ৬জন খ্রিস্টান।
রাঙ্গামাটি সদর উপজেলার দক্ষিণ-পশ্চিমাংশে মগবান ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২০ কিলোমিটার। এ ইউনিয়নের উত্তরে সাপছড়ি ইউনিয়ন; পূর্বে রাঙ্গামাটি পৌরসভা, কাপ্তাই হ্রদ ও জীবতলী ইউনিয়ন; দক্ষিণে জীবতলী ইউনিয়ন ও কাপ্তাই উপজেলার কাপ্তাই ইউনিয়ন এবং পশ্চিমে কাপ্তাই উপজেলার ওয়াজ্ঞা ইউনিয়ন ও কাউখালী উপজেলার ঘাগড়া ইউনিয়ন অবস্থিত।
মগবান ইউনিয়ন রাঙ্গামাটি সদর উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম রাঙ্গামাটি কোতোয়ালী থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি "১০৬নং কামিলাছড়ি", "১০৭নং বড়াদম", "১০৮নং মানিকছড়ি" এবং "১১৫নং মগবান" এ ৪টি মৌজা নিয়ে গঠিত।
ওয়ার্ডভিত্তিক এ ইউনিয়নের গ্রামগুলো হল:
মগবান ইউনিয়নের সাক্ষরতার হার ৩৭.৩৯%। এ ইউনিয়নে ২টি মাধ্যমিক বিদ্যালয় ও ১৩টি প্রাথমিক বিদ্যালয় রয়েছে।
মগবান ইউনিয়নে যোগাযোগের প্রধান সড়ক রাঙ্গামাটি-কাপ্তাই সড়ক। যে কোন যানবাহনে যাওয়া যায়। তবে এ ইউনিয়নের অন্যতম প্রধান যোগাযোগ মাধ্যম নৌপথ।
সেক্ষেত্রে রাঙ্গামাটি সদর উপজেলার বনরুপা, তবলছড়ি অথবা রিজার্ভ বাজার লঞ্চঘাট থেকে ইঞ্জিনবোট যোগে যেতে হবে।
মগবান ইউনিয়নের মধ্যাংশ জুড়ে রয়েছে কাপ্তাই হ্রদ।
মগবান ইউনিয়নের প্রধান হাট-বাজার হল ধনপাতা মুখ নতুন বাজার।
সমকামী উভকামী ও রুপান্তরকামীদের ২০০২ সালে অধিকার

সমকামিতা (হোমোসেক্সুয়ালিটি) বা সমপ্রেমিতা বলতে সমলিঙ্গের ব্যক্তির প্রতি "রোমান্টিক আকর্ষণ, যৌন আকর্ষণ অথবা যৌন আচরণ"কে বোঝায়। যৌন অভিমুখিতা হিসেবে সমকামিতা বলতে বোঝায় মূলত সমলিঙ্গের ব্যক্তির প্রতি "আবেগীয়, রোমান্টিক ও/বা যৌন আকর্ষণের একটি স্থায়ী কাঠামোবিন্যাস"। এই ধরনের সম্পর্কের ভিত্তিতে গড়ে ওঠা ব্যক্তিগত বা সামাজিক পরিচিতি, এই ধরনের আচরণ এবং সমজাতীয় ব্যক্তিদের নিয়ে গঠিত কোনো সম্প্রদায়কেও এই শব্দটি দ্বারা নির্দেশ করা হয়।"
পৃথিবী জুড়ে সমকামীদের অধিকার আদায়ের জন্য অনেকেই নানাবিধ আন্দোলন করে যাচ্ছেন। তারই পথপরিক্রমায় ২০০২ সালে এলজিবিটি মানুষদের অধিকার আদায়ের আন্দোলনের গুরুত্বপূর্ণ ঘটনা সমুহের তালিকা নিচে উদ্ধৃত হলো।
গোণ্ড জাতি

গোণ্ডি (Gōndi) গোঁড় অথবা গোণ্ড জাতি একটি ভারতীয় আদিবাসী জাতি যারা দ্রাবিড় ভাষায় কথা বলে। এই জাতির মানুষ মধ্যপ্রদেশ, পূর্ব মহারাষ্ট্র (বিদর্ভ) ছত্তিসগড়, উত্তরপ্রদেশ, তেলেঙ্গানা, অন্ধ্রপ্রদেশ, বিহার পশ্চিম ওড়িশায় প্রভৃতি এলাকায় ছড়িয়ে রয়েছে।
গোণ্ডদের "রাজ গোণ্ড"ও বলা হয়ে থাকে। ১৯৫০-এর দশকে শব্দটির বহুলভাবে ব্যবহৃত হলেও, বর্তমানে এর ব্যবহার হয় না বললেই চলে, এর কারণ সম্ভবত গোণ্ড রাজাদের রাজনৈতিক ক্ষমতার বিলোপ। গোণ্ডি ভাষা দ্রাবিড় ভাষা পরিবারের অংশ এবং তেলুগু ভাষার সাথে ঘনিষ্ঠভাবে সম্পর্কিত। গোণ্ডি জাতির প্রায় অর্ধেক লোক গোণ্ডি ভাষায় কথা বলে এবং বাকিরা হিন্দি, মারাঠি সহ অন্যান্য ইন্দো-আর্য ভাষায় কথা বলে।
১৯৭১ খ্রিষ্টাব্দের আদমশুমারি অনুযায়ী, তাদের জনসংখ্যা ৫.০১ মিলিয়ন। ১৯৯১-এর আদমশুমারিতে তা বৃদ্ধি পেয়ে ৯.৩ মিলিয়ন হয়এবং ২০০১ আদমশুমারিতে প্রয় ১১ মিলিয়ন হয়ে যায়। গত কয়েক দশক ধরে তারা ভারতের মধ্যাঞ্চলের নকশাল–মাওবাদী বিদ্রোহের সাক্ষী। নক্সাল বিদ্রোহীদে বিরুদ্ধে লড়তে গোণ্ডি জাতির লোকেরা, ছত্তিসগড় সরকারের নির্দেশে সালওয়া জুড়ুম নামে একটি সশস্ত্র বাহিনী গঠন করে।
ইতিহাসবিদগণ ধারণা করেন যে, গোণ্ড জাতির রাজাগণ ১৩ম শতক থেকে ১৯শ শতকের মাঝামাঝি সময় গণ্ডোয়ানা নামক অঞ্চলটি শাসন করতেন; যা বর্তমানে পূর্ব মধ্যপ্রদেশ, ছত্তিশগড় ও পশ্চিম ওড়িশার অন্তর্গত। মুসলিম লেখকগণ ১৪ম শতকরের পরবর্তী সময়ে গোণ্ড রাজত্বের উত্থানে বর্ণনা দিয়েছেন।
গোণ্ডরা ১৬ম শতক ও ১৮ম শতকের মাঝামাঝি সময়ে মধ্য ভারতের চারটি রাজ্যে (গার্হা রাজ্য, দেওগড়, চন্দ, ও খের্লা রাজ্য) রাজত্ব করেন। সেসময় তারা উল্লেখযোগ্য সংখ্যক দুর্গ, প্রাসাদ, হ্রদ, ও মন্দির নির্মাণ করেন। গণ্ডোয়ানা রাজ্য ১৬ম শতাব্দীর শেষার্ধ সময় পর্যন্ত ঠিকে ছিল। ১৬৯০ খ্রিষ্টাব্দে মারাঠাগণ কর্তৃক মুঘলরা পরাস্ত হলে মালবা অঞ্চলের নিয়ন্ত্রণ গোণ্ডরা ফিরে পায়। ১৭৪০ খ্রিষ্টাব্দে মারাঠাগণ গণ্ডোয়ানা দখল করে নিজেদের ক্ষমতা প্রতিষ্ঠিত করে। মারাঠাগণ গোণ্ড রাজাদের উৎখাত করে এবং তাদের অধিকাংশ এলাকা দখল করে নেয়, যদিও কিছু গোণ্ড জমিদারি সাম্প্রতিক সময় পর্যন্ত ছিল।
বহু জ্যোতির্বিদ্যাগত ধারণা সম্পর্কে প্রাচীন গোণ্ডরা অবহিত ছিলেন। সূর্য, চাঁদ, নক্ষত্রপুঞ্জ ও ছায়াপথের জন্য গোণ্ডদের নিজস্ব স্থানীয় নাম ছিল। এই ধারণার অধিকাংশই ছিল তাদের সময়-পালন এবং পঞ্জিকাগত কার্যকলাপ ভিত্তিক। গোণ্ড জাতি ছাড়াও, লম্বাণি ও কোলাম জাতির লোকেরাও জ্যোতির্বিজ্ঞান সম্পর্কে জ্ঞান রাখত।
তাদের প্রচলিত ধারণা অনুযায়ী মৃত্যুকে তারা এক প্রকার রাগ হিসেবে বর্ণনা করে, কারণ তারা বিশ্বাস করে যে এটি জাদুকর ভূতদের দ্বারা সৃষ্ট হয়। তাদের ধর্ম ছিল মূলত গোষ্ঠী ও গ্রাম-দেবতার উপাসনা, সেইসাথে পূর্বপুরুষগণের উপাসনা করা।
তারা অন্ধ্রপ্রদেশ, উত্তরপ্রদেশ, বিহার, ছত্তিশগড়, গুজরাত, ঝাড়খণ্ড, মধ্যপ্রদেশ, মহারাষ্ট্র, তেলেঙ্গানা, ওড়িশা ও পশ্চিমবঙ্গে তফসিলি জাতির অন্তর্ভুক্ত।
উত্তরপ্রদেশ সরকার গোণ্ডি জাতিকে তফসিলি উপজাতির অন্তর্ভুক্ত করে কিন্তু ২০০৭ খ্রিষ্টাব্দ নাগাদ তারা উত্তরপ্রদেশে তাফসিলি জনগোষ্ঠী হিসেবে নিবন্ধিত ছিল। ২০১৭ সালের হিসাবে, এই উপজাতীয় পদটি কেবল নির্দিষ্ট জেলাতেই প্রযোজ্য, সম্পূর্ণ রাজ্যে নয়। ২০১১-এর জনগণনায় উত্তরপ্রদেশে তফসিলি উপজাতি ভুক্ত গোণ্ডদের সংখ্যা ২১,৯৯২ দর্শানো হয়।
"এই নিবন্ধটিতে ১৯৯৫ খ্রিস্টাব্দের সার্বজনীন ডোমেইন লাইব্রেরি অব কংগ্রেস কান্ট্রি স্টাডির উপাদান রয়েছে"
হিন্দি রুশী ভাই ভাই

হিন্দি রুশী ভাই ভাই (; ; পরের শব্দগুলির ভুল বানান হতে পারে ("ফাই ফাই")- "ভারতীয় এবং রুশ ভাই") একটি সোভিয়েত রাশিয়ার সময়কালীন রাজনৈতিক স্লোগান, যেটি ১৯৫০-১৯৮০ সালে ভারতেও ব্যবহৃত হয় এবং আনুষ্ঠানিকভাবে উভয় দেশের মধ্যে প্রচার করা হয়। ২৫ শে নভেম্বর, ১৯৫৫ সালে বেঙ্গালোরে একটি সভায় নিকিতা ক্রুশ্চেভ ঘোষণা করেন।
এর আগেও ভারতে অনেকটা এরকম স্লোগান ছিল: "হিন্দি চীনি ভাই ভাই" () যা ১৯৫৪-১৯৬২ ভারতের শান্তিপূর্ণ সম্পর্কের সময় ভারতীয় ও চীনাদের মধ্যে ভ্রাতৃত্বের কথা ঘোষণা করে ("পঞ্চ শিলা"); ১৯৬২ সালে, চীন-ভারত যুদ্ধের সময় যা শেষ হয়ে যায়। ইউএসএসআর-এ, ১৯৪৯ সালের গান "মস্কো-বেইজিং" থেকে একটি স্লোগান ছিল "রুশ এবং চীনা চিরতরের ভাই ভাই" যা খ্রুষ্যাভের শাসনকালেও মেয়াদ শেষ হয়ে গিয়েছিল।
স্লোগানটি সোভিয়েত সাহিত্য, বিশেষত ল্যাজার লঘিন এবং অনুরূপ চলচ্চিত্রের বই "ওল্ড ম্যান হটবারচ"-এ ব্যবহৃত হয়। এছাড়াও এটি একটি বইয়ে উল্লিখিত হয় "বি প্রিপেইয়াড, ইয়উর মেজেসটি" লেভ কাসিল দ্বারা লিখিত। সোভিয়েতের সময় পরও ব্যবহার করা হয়, বিশেষ করে ১৯৯১ সালে এলডার রিয়াজানোভের প্রমিসড হেভেনের মাধ্যমে।
হিন্দি ভাষার "ভাই" শব্দের মানে "ভাই" এবং রুশ শব্দ ( "ব্র্যাট" এবং উভয় সংস্কৃত শব্দ bhrā́tṛ (भ्रातृ)) থেকে উদ্ভূত) এর সাথে মিল আছে। অন্যান্য ইন্দো-ইউরোপীয় ভাষাগুলিতেও প্রতীয়মান হয়: ইংরেজি ভাষায় (), লাতিন ভাষায় (), গ্রিক ভাষায় ()।
অবধি ভাষা

অবধি (দেবনাগরী:अवधी "") মূলত উত্তরপ্রদেশ রাজ্যের অবধ অঞ্চল এবং নেপালের তরাই অঞ্চলের একটি ইন্দো-আর্য ভাষা। অবধি ভাষা জর্জ অব্রাহাম গ্রিয়ারসন দ্বারা পূরবী হিন্দি হিসেবে শ্রেণিবদ্ধ ছিল, যিনি ভারতের ভাষাতত্ত্ব জরিপ পরিচালনা করেন। 
অবধি ভাষায় গুরুত্বপূর্ণ সাহিত্য কাজগুলি মাওলানা দাত্তের "'কান্দায়ন", মালিক মোহাম্মদ জেসি'র রচিত পদ্মাবত (১৫৪০ খ্রিস্টাব্দ), তুলিদাসের (১৫৭৫ খ্রিস্টাব্দ) রামচরিত্রামৃত এবং হনুমান চালিশা, কবির বা বিজাকের রচিত "দোহে", ১৭৫৭ সালে নুর মুহাম্মদ দ্বারা ইন্দ্রাবতী এবং কবি সুর-এর রচনাগুলি। 
অবধি ভাষা প্রধানত মধ্য উত্তর প্রদেশের অবধ অঞ্চল এবং বাহরাইচ, এলাহাবাদ, বারাবানী, গন্ডা, ফৈয়েজাবাদ এবং লখনৌ শহরের কথা বলে। প্রতাপগড়, সুলতানপুর, জয়নপুর, বাস্টি জেলার মানুষ অওয়াধি ভাষায় কথা বলে।
অবধি ভাষা ফিজিতে ভারতীয়দের জন্য একটি সংযোগকারী ভাষা হিসাবে কথা বলা হয়। ফিজি হিন্দি একটি পুরনো অবধি উপভাষা যা অন্য ভারতীয় উপভাষার দ্বারা প্রভাবিত ছিল, কিন্তু অবধির অধিকাংশ ব্যাকরণগত বৈশিষ্ট্যই ধরে রেখেছে। এটি নিউজিল্যান্ড, অস্ট্রেলিয়া, যুক্তরাষ্ট্র ও কানাডা, ফিজিতে প্রায় ৪,৬০,০০০ জন এবং বিভিন্ন সম্প্রদায়ের মানুষের দ্বারা কথিত হয়। 
২০০০ সালের মাঝামাঝি পর্যন্ত হিন্দি চলচ্চিত্রে গ্রাম্য ভাষা এবং কম শিক্ষিত লোকজনের ভাষা হিসেবে ব্যবহৃত হয়েছে অওয়াধি ভাষা। এই ভাষা দুটি চলচ্চিত্রে ব্যবহার করা হয়েছিল বেশি মাত্রায় - গঙ্গা যমুনা, যা ভজপুরী সিনেমা ও লাগান। লাগান ছবিতে ব্রজ ভাষার সঙ্গে অবধি ভাষা ব্যবহার করা হয়েছিল খুব কম মাত্রায়। 'অবধি' খুব সহজে হিন্দি ভাষার সঙ্গে যুক্ত হতে পাড়ে। এটি ১৯৮৬ সালে ভারতীয় মহাকাব্য টেলিভিশন সিরিজ রামায়ণে সল্প পরিমাণে এবং অন্যান্য চরিত্রের ভাষা হিসাবে ব্যবহৃত হয়।
টেলিভিশনের ধারাবাহিকতায়, অমিতাভ বচ্চন, অবধি ভাষায় তাঁর সংলাপের কিছু অংশে বলে ছিলেন, যা সমালোচকদের দ্বারা প্রশংসা পায়। হিন্দুস্তান টাইমস অনুসারে:
লেসলি ব্রাউন

লেসলি সু ব্রাউন (; জন্ম: ২৯ জুন ১৯৫৭ হলেন একজন মার্কিন প্রিমা বেলেরিনা ও অভিনেত্রী। তিনি ১৯৮৬ থেকে ১৯৯৩ সাল পর্যন্ত নিউ ইয়র্ক সিটির আমেরিকান বেলে থিয়েটার কোম্পানির প্রধান নৃত্যশিল্পী ছিলেন। ১৯৭৭ সালে "দ্য টার্নিং পয়েন্ট" চলচ্চিত্রে অভিনয় করে তিনি শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন।
লেসলি সু ব্রাউন ১৯৫৭ সালের ২৯শে জুন নিউ ইয়র্ক অঙ্গরাজ্যের নিউ ইয়র্ক সিটিতে এক নৃত্যশিল্পী পরিবারে জন্মগ্রহণ করেন। তার মাতা ইসাবেল মিরো ব্রাউন ও পিতা কেলি কিংম্যান ব্রাউন (১৯২৮-১৯৮১) দুজনেই নৃত্যশিল্পী ছিলেন। তার মাতামহীর সু ব্রাউন ছিলেন মিসিসিপির একজন সম্মানিত নৃত্য শিক্ষক। তার নামানুসারেই ব্রাউনের মধ্যনাম সু রাখা হয়।
১৯৭৬ সালে তিনি আমেরিকান বেলে থিয়েটার কোম্পানিতে সলোইস্ট হিসেবে যোগ দেন। ১৯৮৫ সালে তিনি ওয়াশিংটনে কেনেথ ম্যাকমিলানের "রোমিও অ্যান্ড জুলিয়েট"-এ জুলিয়েট চরিত্রে নৃত্য পরিবেশন করেন। ১৯৮৬ সালে প্রধান নৃত্যশিল্পী হয়ে ওঠেন। তিনি ১৯৯৩ সালে এই কোম্পানি থেকে অবসর নেন। পরবর্তীতে তিনি অতিথি ভূমিকায় কাজ করেন। তিনি নৃত্য পরিচালনা ও নৃত্য শিক্ষাদানের সাথেও জড়িত হন। ১৯৯৭ সালে তিনি নিউ ইয়র্ক সিটি ড্যান্স অ্যালিয়েন্সের পক্ষ থেকে অনন্য অবদানের পুরস্কার লাভ করেন।
১৯৭৭ সালে তার পরিবারের উপর ভিত্তি করে তার ধর্মমাতা নোরা কাই ও তার স্বামী হার্বার্ট রস "দ্য টার্নিং পয়েন্ট" চলচ্চিত্র নির্মাণ করেন। মূলত অভিনেত্রী গেলসি কার্কল্যাণ্ডের লেসলি চরিত্রে অভিনয়ের কথা থাকলেও পরে কার্কল্যাণ্ডকে বাদ দিয়ে লেসলিকেই তার নিজের চরিত্রে অভিনয়ের জন্য নির্বাচন করা হয়। লেসলি তখনকার শীর্ষ বেলে তারকা মিখাইল বারিশনিকভের বিপরীতে অভিনয় করেন এবং শ্রেষ্ঠ পার্শ্ব অভিনেত্রী বিভাগে একাডেমি পুরস্কার ও গোল্ডেন গ্লোব পুরস্কারের মনোনয়ন লাভ করেন। ব্রাউন পরবর্তীতে নৃত্য বিষয়ক চলচ্চিত্র "নিজিন্‌স্কি" (১৯৮০) ও "ড্যান্সারস" (১৯৮৭)-এ অভিনয় করেন। উভয় চলচ্চিত্র পরিচালনা করেন হার্বার্ট রস। আমেরিকান বেলে থিয়েটার থেকে অবসর নেওয়ার পর তিনি তিন বছর অভিনয় বিষয়ে পাঠ গ্রহণ করেন। "দ্য রেড সুজ" মঞ্চনাটক দিয়ে তার ব্রডওয়ে মঞ্চে অভিষেক হয়।
জীবতলী ইউনিয়ন

জীবতলী বাংলাদেশের রাঙ্গামাটি জেলার অন্তর্গত রাঙ্গামাটি সদর উপজেলার একটি ইউনিয়ন।
জীবতলী ইউনিয়নের আয়তন ১৩,৪৪০ একর (৫৪.৩৯ বর্গ কিলোমিটার)।
২০২২ সালের পরিসংখ্যান অনুযায়ী ইউনিয়নের জনসংখ্যা জন। এর মধ্যে ২,৮০৫জন বৌদ্ধ, ১,৫২৪জন মুসলিম, ১২২জন হিন্দু, ১জন খ্রিস্টান।
রাঙ্গামাটি সদর উপজেলার সর্ব-দক্ষিণে জীবতলী ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ২৫ কিলোমিটার। এ ইউনিয়নের পশ্চিমে ও উত্তরে মগবান ইউনিয়ন; পূর্বে বালুখালী ইউনিয়ন, কাপ্তাই হ্রদ ও বিলাইছড়ি উপজেলার কেংড়াছড়ি ইউনিয়ন এবং দক্ষিণে কাপ্তাই উপজেলার কাপ্তাই ইউনিয়ন অবস্থিত।
জীবতলী ইউনিয়ন রাঙ্গামাটি সদর উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম রাঙ্গামাটি কোতোয়ালী থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি "১০৫নং জীবতলী", "১১৭নং কৌশল্যাঘোনা" এবং "১১৮নং ধনপাতা" এ ৩টি মৌজা নিয়ে গঠিত।
ওয়ার্ডভিত্তিক এ ইউনিয়নের গ্রামগুলো হল:
জীবতলী ইউনিয়নের সাক্ষরতার হার ৪৮.১৩%। এ ইউনিয়নে ৩টি নিম্ন মাধ্যমিক বিদ্যালয় ও ৫টি প্রাথমিক বিদ্যালয় রয়েছে।
জীবতলী ইউনিয়নে যোগাযোগের প্রধান সড়ক রাঙ্গামাটি-কাপ্তাই সড়ক। যে কোন যানবাহনে যাওয়া যায়। তবে এ ইউনিয়নের অন্যতম প্রধান যোগাযোগ মাধ্যম নৌপথ। সেক্ষেত্রে রাঙ্গামাটি সদর উপজেলার বনরুপা, তবলছড়ি অথবা রিজার্ভ বাজার লঞ্চঘাট থেকে ইঞ্জিনবোট যোগে যেতে হবে।
জীবতলী ইউনিয়নের মধ্যাংশ জুড়ে রয়েছে কাপ্তাই হ্রদ। এছাড়া কর্ণফুলী নদীর প্রবাহধারা এ ইউনিয়নের মধ্য দিয়ে বহমান। রাইংখ্যং নদীও এ ইউনিয়নে কাপ্তাই হ্রদে এসে পতিত হয়েছে।
জীবতলী ইউনিয়নের প্রধান ২টি হাট-বাজার হল রাইংখ্যং বাজার এবং জীবতলী হাট।
পোশানি কৃষ্ণ মুরালি

পোশানি কৃষ্ণ মুরালি একাধারে একজন ভারতীয় নাট্যকলাকার, অভিনেতা, পরিচালক এবং প্রযোজক যিনি শুরুতে তেলুগু চলচ্চিত্র-এ কাজ করেন। ইতোমধ্যে তিনি ১৫০টিরও বেশি তেলুগু ছবিতে লেখক হিসেবে এবং অনেকগুলো ছবি পরিচালনাও করেন। ২০০৯ সালে, তিনি অন্দ্রপ্রদেশে রাজ্যের চিলাকালুপেটর নির্বাচকমন্ডলী প্রদত্ত হয়ে আইন প্রণয়ন পরিষদ নির্বাচন-এ অংশ নেন কিন্তু নির্বাচনে হার মানেন।
পোসানি ১৯৫৮ সালের ২২ জানুয়ারি অন্ধ্রপ্রদেশের গুন্টুরের পেদাকাকানিতে জন্মগ্রহণ করেন। পেদাকাকানিতে তার বাবা পোসানি সুব্বা রাও একজন স্বল্পমেয়াদী কর্মচারী হিসেবে কাজ করতেন এবং তার মা ছিলেন একজন গৃহিণী। তার এক বড় বোন রাজ্যলক্ষ্মী এবং এক ছোট বোন প্রমীলা। তার এক ছোট ভাই পোসানি অমর ভোঁসলেও রয়েছে। তিনি বয়াপতি শ্রীনুর চাচাতো ভাই। পোসানির ছোটবেলায় তার পরিবার আর্থিকভাবে সমস্যায় পড়েছিল এবং তার বাবা শিক্ষিত ছিলেন না। তিনি চেয়েছিলেন পোসানি ভালোভাবে পড়াশোনা করুক যেন সে ভালোভাবে জীবনযাপন করতে পারে।
পোসানি গুন্টুর জেলার একটি ছোট গ্রামে তার স্কুলজীবন শুরু করেন এবং পরবর্তীতে বিকম ডিগ্রি অর্জন করেন। তিনি গুন্টুরের আচার্য নাগার্জুন বিশ্ববিদ্যালয়ে যোগদান করেন এবং এমএ ডিগ্রি অর্জন করেন। নাগার্জুন বিশ্ববিদ্যালয়ে থাকাকালীন, তিনি ছাত্র সংগঠনের সাধারণ সম্পাদক নির্বাচিত হন। স্নাতকোত্তর ডিগ্রি অর্জনের পর, তিনি হায়দ্রাবাদের একটি ছোট চিট ফান্ড কোম্পানিতে কাজ করেন। তাকে মার্গারসি চিট ফান্ডে চাকরির প্রস্তাব দেওয়া হয়েছিল। এক বছর সেখানে কাজ করার পর, তিনি চাকরি ছেড়ে দেন এবং গুন্টুরে ফিরে যান। বাবার অকাল মৃত্যুর পর পোসানি দুঃখিত ও ব্যথিত হয়ে চেন্নাইতে কাজ খুঁজতে যান। চেন্নাইতে কোনও বন্ধু না থাকায়, পোসানি পারুচুরি গোপাল কৃষ্ণের বাড়িতে তার সাথে দেখা করেন এবং তাকে কাজ চান। গোপাল কৃষ্ণ তাকে তার অধীনে সহকারী হিসেবে কাজ করার সুযোগ দেন। পোসানি পরে প্রেসিডেন্সি কলেজে যোগদান করেন এবং এমফিল ডিগ্রি অর্জন করেন, যা ছিল তার দ্বিতীয় স্নাতকোত্তর ডিগ্রি। তিনি পিএইচডি ডিগ্রি অর্জন করতে চেয়েছিলেন। যদিও তিনি এটি করার জন্য একটি কলেজে যোগ দিয়েছিলেন, পরে তার কাজের কারণে তিনি পড়াশোনা বন্ধ করে দেন।
বালুখালী ইউনিয়ন

বালুখালী বাংলাদেশের রাঙ্গামাটি জেলার অন্তর্গত রাঙ্গামাটি সদর উপজেলার একটি ইউনিয়ন।
বালুখালী ইউনিয়নের আয়তন ৪৩,৫২০ একর (১৭৬.১২ বর্গ কিলোমিটার)। এটি রাঙ্গামাটি সদর উপজেলার সবচেয়ে বড় ইউনিয়ন।
২০২২ সালের পরিসংখ্যান অনুযায়ী ইউনিয়নের জনসংখ্যা ৭,৯৬৩জন। এর মধ্যে ৬,৪২২জন বৌদ্ধ, ৯১৬জন হিন্দু, ৫১২জন মুসলিম,১১৩জন খ্রিস্টান।
রাঙ্গামাটি সদর উপজেলার সর্ব-পূর্বে বালুখালী ইউনিয়নের অবস্থান। উপজেলা সদর থেকে এ ইউনিয়নের দূরত্ব নৌপথে প্রায় ১০ কিলোমিটার। এ ইউনিয়নের পশ্চিমে জীবতলী ইউনিয়ন, মগবান ইউনিয়ন, কাপ্তাই হ্রদ ও রাঙ্গামাটি পৌরসভা; উত্তরে বন্দুকভাঙ্গা ইউনিয়ন ও বরকল উপজেলার সুবলং ইউনিয়ন; পূর্বে জুরাছড়ি উপজেলার বনযোগীছড়া ইউনিয়ন, জুরাছড়ি ইউনিয়ন ও মৈদং ইউনিয়ন এবং দক্ষিণে বিলাইছড়ি উপজেলার কেংড়াছড়ি ইউনিয়ন অবস্থিত।
বালুখালী ইউনিয়ন রাঙ্গামাটি সদর উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম রাঙ্গামাটি কোতোয়ালী থানার আওতাধীন। এ ইউনিয়ন জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ। এটি "৫৮নং হাজারীবাগ", "১১৪নং বালুখালী", "১১৬নং রাঙ্গামাটি", "১২৩নং হেমন্ত", "১২৫নং ফুলগাজী", "১২৮নং বসন্ত" এবং "১২৯নং কাইন্দ্যা" এ ৭টি মৌজা নিয়ে গঠিত।
ওয়ার্ডভিত্তিক এ ইউনিয়নের গ্রামগুলো হল:
বালুখালী ইউনিয়নের সাক্ষরতার হার ৩০.২৯%। এ ইউনিয়নে ১টি মাধ্যমিক বিদ্যালয়, ৩টি নিম্ন মাধ্যমিক বিদ্যালয় ও ২০টি প্রাথমিক বিদ্যালয় রয়েছে।
বালুখালী ইউনিয়নে যোগাযোগেরর প্রধান মাধ্যম নৌপথ। সেক্ষেত্রে রাঙ্গামাটি সদর উপজেলার বনরুপা, তবলছড়ি অথবা রিজার্ভ বাজার লঞ্চঘাট থেকে ইঞ্জিনবোট যোগে যেতে হবে।
বালুখালী ইউনিয়নের মধ্যাংশ জুড়ে রয়েছে কাপ্তাই হ্রদ। এছাড়া কর্ণফুলী নদীর প্রবাহধারা এ ইউনিয়নের মধ্য দিয়ে বহমান।
বালুখালী ইউনিয়নের প্রধান হাট-বাজার হল বালুখালী বাজার।
ইডলি

ইডলি হল দক্ষিণ ভারতের একটি জনপ্রিয় খাবার, যা তৈরি হয় সিদ্ধ চালের আটা দিয়ে৷ এই খাবারকে ভাপা পিঠার দূর সম্পর্কের আত্মীয়ও বলা চলে।
মাসকলাই বা বিউলির ডাল এবং চাল ভাল করে ধুয়ে আলাদা আলাদা পাত্রে অন্তত চার ঘণ্টা ভিজিয়ে রাখতে হবে। এবার জল থেকে তুলে আর এক বার ঠাণ্ডা জলে ধুয়ে নিতে হবে। তার পর আলাদা আলাদা মিহি ভাবে চাল এবং ডাল বেটে নিতে হবে। মেথিও বেটে রাখতে হবে। এ বার চাল বাটা, ডাল বাটা এবং মেথি বাটা এক সঙ্গে একটি পাত্রে মিশিয়ে নিতে হবে। সেই পাত্রটি চাপা দিয়ে সারা রাত রাখতে হবে। পরের দিন ইডলি বানানোর সময়ে এক বার হাত দিয়ে ভাল করে নেড়ে নিতে হবে। ইডলি বানানোর পাত্রে অল্প করে নারকেল তেল লাগিয়ে নিনমতে হবে। এ বার ইডলির মিশ্রণ ওই মোল্ডে হাতা করে ঢেলে দিতে হবে। স্টিমারে ৭-১০ মিনিটের মধ্যেই তৈরি হয়ে যাবে ইডলি।
ঐতিহ্যবাহী প্রথায় ইডলি তৈরীতে ছাঁচের বদলে পাতা ব্যবহার করা হয়।
ইডলি খুব একটা স্বাদযুক্ত না হওয়ায় ইডলির সংগে সাম্বার "(ডাল)", চাটনি অথবা মাছের তরকারি পরিবেশন করা হয়।
চট্টগ্রাম বিশ্ববিদ্যালয়ের উল্লেখযোগ্য ব্যক্তিবর্গের তালিকা

চট্টগ্রাম বিশ্ববিদ্যালয়ের সঙ্গে সম্পর্কযুক্ত বিশিষ্ট ব্যক্তিবর্গের তালিকা এই পৃষ্ঠায় দেওয়া হলো।
পুনশ্চ প্রোফেসর শঙ্কু

পুনশ্চ প্রোফেসর শঙ্কু হল সত্যজিৎ রায় রচিত প্রোফেসর শঙ্কু সিরিজের একটি বই। এটি ১৯৯৩ খ্রিষ্টাব্দে আনন্দ প্রকাশনী থেকে প্রকাশিত হয়। সত্যজিৎ রায় বাংলা ম্যাগাজিন সন্দেশ ও আনন্দমেলাতে প্রোফেসর শঙ্কু সিরিজের গল্পগুলি লিখেছিলেন। এই বইটিতে প্রোফেসর শঙ্কু সিরিজের পাঁচটি গল্প আছে।
সেলাম প্রোফেসর শঙ্কু

সেলাম প্রোফেসর শঙ্কু হল সত্যজিৎ রায় রচিত প্রোফেসর শঙ্কু সিরিজের একটি বই। এটি ১৯৯৫ খ্রিষ্টাব্দে আনন্দ প্রকাশনী থেকে প্রকাশিত হয়। সত্যজিৎ রায় বাংলা ম্যাগাজিন সন্দেশ ও আনন্দমেলাতে প্রোফেসর শঙ্কু সিরিজের গল্পগুলি লিখেছিলেন। এই বইটিতে প্রোফেসর শঙ্কু সিরিজের সাতটি গল্প আছে।
ওস্কার তাবারেস

ওস্কার ওয়াশিংটন তাবারেস সিলভা (; জন্ম ৩ মার্চ ১৯৪৭), যিনি "এল মাস্টেরো" ("শিক্ষক" কিংবা "গুরু") নামে পরিচিত হচ্ছেন উরুগুয়ে জাতীয় ফুটবল দলের প্রধান কোচ এবং সাবেক খেলোয়াড়, যিনি রক্ষণভাগে খেলতেন। বর্তমানে তিনি উরুগুয়ের প্রধান কোচের দায়িত্বে আছেন।
খেলোয়াড় হিসাবে সাধাসিধে কর্মজীবন এবং প্রাথমিক বিদ্যালয়ের শিক্ষক হিসাবে কাজ করার পর তাভারেজ প্রশিক্ষক হিসাবে কাজ শুরু করেন যেটি ৩০ বছরের বেশি সময় ধরে চালিয়ে যাচ্ছেন যার মধ্যে কলম্বিয়া, আর্জেন্টিনা, ইতালি এবং স্পেনের মত দল ছিল। তিনি উরুগুয়ে জাতীয় দলকে ১৯৮৮ থেকে ১৯৯০ পর্যন্ত পরিচালনা করেন এবং দ্বিতীয়বারের মত ২০০৬ থেকে পরিচালনা শুরু করেন। ২০১০ বিশ্বকাপে তিনি দলটিকে চতুর্থ স্থান পর্যন্ত পৌছান এবং ২০১১ সালে "কোপা আমেরিকা" জেতান। তাভারেজের পরিচালনায় উরুগুয়ে তিনটি বিশ্বকাপে অংশগ্রুহণ করতে সক্ষম হয়, শেষ ১৬ তে দুইবার এবং একবার সেমিফাইনাল পর্যন্ত যায়। অক্টোবর ২০১৭ তে তাভারেজের পরিচালনায় উরুগুয়ে চতুর্থবারের মত বিশ্বকাপে অংশগ্রহণ করতে সক্ষম হয়।
২০১৬ সালের ২৫ মার্চ, টানা দশ বছর উরুগুয়ে জাতীয় দল পরিচালনার সাড়ে দুই সপ্তাহ পর তাভারেজ "ফ্রান্সিক্কো মাতুরুনাকে" ছাড়িয়ে যান একজন প্রধান প্রশিক্ষক হিসাবে দক্ষিণ আমেরিকায় সর্বোচ্চ সংখ্যক ৪৭টি বিশ্বকাপ বাছাইপর্ব খেলে, অসাধারণভাবে তিনি শুধু উরুগুয়েকে প্রশিক্ষণ দিয়েছেন। তাভারেজ পঞ্চম স্থানে থাকা পরিচালক যে কোপা আমারেকিয় সর্ব্বোচ্চ সংখ্যক ২৬টি ম্যাচ খেলেছে পাঁচবার অংশগ্রহণ করে(১৯৮৯, ২০০৭, ২০১১, ২০১৫ এবং ২০১৬)। ২০১২ সালে ফুটবলে তার অসামান্য অবদানের জন্য ফিফার সর্বোচ্চ সম্মাননা ফিফা অর্ডার অব মেরিট লাভ করেন।
কোচাশহর ইউনিয়ন

কোচাশহর ইউনিয়ন বাংলাদেশের গাইবান্ধা জেলার গোবিন্দগঞ্জ উপজেলার অন্তর্গত একটি প্রশাসনিক এলাকা। গোবিন্দগঞ্জ উপজেলা হতে ৫.৫ কিলোমিটার পূর্বে ইউনিয়নটি অবস্থিত। কোচাশহর ইউনিয়ন কুটির শিল্পে উন্নত। এখানে ১৯৬০-এর দশক থেকে সুয়েটার, মুজা, মাফলার ইত্যাদি তৈরি হয়ে আসছে।
যেকোনো নামের পূর্বে তার নির্দিষ্ট একটি ইতিহাস থাকে।
হয়তো সেটা কল্পিত কাহিনি বা ঐতিহাসিকভাবে স্বীকৃত। 
ঠিক তেমনি ভাবে কথিত আছে যে,এখানে দীর্ঘদিন যাবত "কোচ" সম্প্রদায় নামে এক জাতি গোষ্ঠী বাস করতো।
মূলত তাদের আদি নিবাস হিসেবেই এই ইউনিয়ের নামকরণ করা হয়েছে।
কোচাশহর ইউনিয়ন পরিষদটি কোচাশহর বাজারের অদূরে সিঙ্গা নামক গ্রামে অবস্থিত।
ঐতিহ্যবাহী স্কুল, মাদ্রাসা ও কলেজ রয়েছে।
কোচাশহর দ্বি-মুখী উচ্চ বিদ্যালয়,কোচাশহর বালিকা উচ্চ বিদ্যালয়,কোচাশহর আফরোজা আনার দাখিল মাদ্রাসা রয়েছে।
উচ্চ মাধ্যমিক শিক্ষার জন্য রয়েছে কোচাশহর শিল্প নগরী কলেজ ও গবেষণা কেন্দ্র।
মূলত এই ইউনিয়নের মানুষ কৃষি নির্ভর।
এর পাশাপাশি তারা শীতকালীন কাপড় তৈরী করে থাকে।
দেশের বিভিন্ন প্রান্ত হতে লোকজন পাইকারি ও খুচরা দামে ক্রয় করে থাকেন।
দেশের অর্থনীতিতে এই ইউনিয়ন অনেকাংশে ভূমিকা রাখছে।
সামগ্রিক ভাবে সম্প্রতি বজায় রাখার ব্যাপারে এ অঞ্চলের মানুষের পুরোনো ঐতিহ্য রয়েছে।
এই ইউনিয়নের অধিংকাংশ মানুষ ব্যবস্যায়ী এবং কৃষি নির্ভরশীল।
কালিতলা,হরিপুর।